കര്ഷകസമരം കേന്ദ്രത്തിനും സംസ്ഥാനങ്ങള്ക്കും മനുഷ്യാവകാശ കമ്മീഷന് നോട്ടീസ് ന്യൂഡല്ഹി: വിവാദ കാര്ഷിക നിയമങ്ങള്ക്കെതിരേ കര്ഷകര് നടത്തുന്ന സമരം ജനജീവിതത്തെ പ്രതികൂലമായി ബാധിക്കുന്നു എന്ന പരാതികളില് ദേശീയ മനുഷ്യാവകാശ കമ്മീഷന് കേന്ദ്ര സര്ക്കാരിനും നാലു സംസ്ഥാനങ്ങള്ക്കും നോട്ടീസയച്ചു. കേന്ദ്രസര്ക്കാരിനു പുറമേ ഡല്ഹി, ഉത്തര്പ്രദേശ്, രാജസ്ഥാന്, ഹരിയാന എന്നീ സംസ്ഥാനങ്ങളോടാണ് വിശദീകരണം തേടിയിരിക്കുന്നത്. അതിനുപുറമേ, പശ്ചിമ ബംഗാളില്നിന്നും കര്ഷകസമരത്തില് പങ്കെടുക്കാനെത്തിയ സാമൂഹിക പ്രവര്ത്തകയെ കൂട്ട മാനഭംഗത്തിനിരയാക്കി കൊലപ്പെടുത്തിയ സംഭവത്തിലും മനുഷ്യാവകാശ കമ്മീഷന് ഹരിയാനയിലെ ജജ്ജര് ജില്ലാ മജിസ്ട്രേറ്റിനോടും വിശദീകരണം തേടിയിട്ടുണ്ട്. കര്ഷകസമരം സംസ്ഥാനങ്ങളിലെ 9,000ത്തിലധികം ചെറുതും വലുതുമായ വ്യാവസായിക യൂണിറ്റുകളുടെ പ്രവര്ത്തനത്തെ പ്രതികൂലമായി ബാധിച്ചിട്ടുണ്ടെന്നാണ് കമ്മീഷന്റെ വിലയിരുത്തല്. പ്രക്ഷോഭങ്ങള് സ്ഥലങ്ങളിലെ പൊതുഗതാഗത സൗകര്യങ്ങള് വലിയീതിയില് തടസപ്പെടുകയും, സാധാരണ യാത്രക്കാര്, രോഗികള്, അംഗ പരിമിതരരായുള്ളവര് എന്നിങ്ങനെ പല വിഭാഗത്തിലുള്ള ആളുകളുടെ സഞ്ചാരത്തിനെ തടസപ്പെടുത്തുകയും ചെയ്തു. പ്രക്ഷോഭത്തില് പങ്കെടുക്കുന്നവര് കോവിഡ് മാനദണ്ഡങ്ങള് പാലിക്കുന്നില്ലെന്നും ആക്ഷേപങ്ങളുണ്ടെന്ന് കമ്മീഷന് അഭിപ്രായപ്പെട്ടു.